Kookkuns: Wenke P
Om 'n gesnyde pampoen vars te hou, verwyder die pitte en bedek die binnekant met 'n lagie koeksoda.
Om pampoen makliker te skil - maak ‘n stuk pampoen warm vir 2 minute op hoog in die mikrogolfoond. Skil dan.
Voordat 'n nuwe pan gebruik word, kook 'n bietjie skoon asyn daarin vir 'n paar minute. Sal ook voorkom dat vasbrand.
Voeg 'n bietjie asyn of witwyn by pannekoekdeeg om te verhoed dat dit taai word.
Verhit pannekoek langs 'n koppie water in 'n mikrogolfoond. Dit hou hulle klam en verhit dit vinniger.
Patricia: "Ek ondervind as ek pap maak en my pap is so amper gaar, voeg 2 rou eiers in jou pap wat nog kook op die stoof, roer dit deeglik deur, los die botter of die bakpoeier om dit fluffy te maak. Die rou eiers maak' n groot verskil en gee' n lekker smaak aan daardie pot pap."
Die ideale manier om parmesaan te stoor is toegedraai in 'n afdroogdoek in die groentelaai van die yskas.
As jou pastasous te waterig en dun lyk, voeg 'n rou eier by en roer goed net voordat jy dit van die hitte verwyder.
Voeg 'n paar lemoenskyfies met skil aan by gestoofde patats vir 'n heerlike geur.
Stowe patats kry 'n mooi kleur as 'n mespunt koeksoda bygevoeg word terwyl dit kook.
Gebruik mayonnaise om oor pasteie te smeer. Dit bevat ook eier en so spaar jy 'n eier.
Indien jy wil hê jou pere moet gouer ryp raak, sit hulle in 'n papiersak saam met 'n appel. Maak 'n gaatjie aan die bokant en laat staan dit op 'n warm plek.
Piekels moet altyd, wanneer dit geweek word in sout, in 'n glas of keramiek bak wees.
Om te voorkom dat piesangs verkleur in 'n tert of gereg: gooi kokende water oor ongeskilde piesang en binne oomblikke sal skil begin verkleur. Wag totdat grootste deel van die skil verkleur.Gooi water af, skil af en gebruik soos benodig.
Bêre groen piesangs in 'n bruin papiersak in 'n donker, warm plek om dit ryp te maak.
Gebruik 'n kombuisskêr eerder as 'n mes om pizza mee te sny - dit is baie makliker.
Om oorskiet pizza op te warm, sit dit bo-op die stoof in 'n nie-kleefbare pan en maak warm op lae hitte.
Was jou potjiekospot met warm seepwater, droog af en spuit met Spray-'n-Cook. Dit voorkom dat dit roes.